苏秦列传

《史记》 · 司马迁

苏秦者，东周洛阳人也。东事师于齐，而习之于鬼谷先生。出游数岁，大困而归。兄弟嫂妹妻妾窃皆笑之，曰：周人之俗，治产业，力工商，逐什二以为务。今子释本而事口舌，困，不亦宜乎！苏秦闻之而惭，自伤，乃闭室不出，出其书遍观之。曰：使我有洛阳二顷田，安能佩六国相印乎！于是得周书阴符，伏而读之。期年，以出揣摩，曰：此可以说当世之君矣。